Αγαπητές/οί συναδέλφισες/οι,
ο Πρόεδρος της Ελληνικής Λύσης κ. Βελόπουλος Κυριάκος κατέθεσε Ερώτηση στην Βουλή με θέμα «Μέτρα Ανακούφισης Πληγέντων Στρατιωτικών και Οικογενειών τους
από τις πλημμύρες και τις πρόσφατες πυρκαγιές», στην οποία καταγράφονται εξ' ολοκλήρου και αυτούσια οι προτάσεις της Ομοσπονδίας (δείτε τις σχετικές αναρτήσεις) για την στήριξη όλων των συναδέλφων μας που επλήγησαν από τις καταστροφικές πλημμύρες και πυρκαγιές των τελευταίων μηνών. 
Καλούνται λοιπόν τα αρμόδια Υπουργεία Άμυνας και Παιδείας να εξετάσουν τις προτάσεις και να τοποθετηθούν επίσημα. Η Αντιπροεδρία μας θα παρακολουθεί τον Κοινοβουλευτικό έλεγχο για την ανάρτηση των επίσημων απαντήσεων, προκειμένου να σας ενημερώσει σχετικώς και να καθοριστούν οι επόμενες ενέργειες της ΠΟΜΕΝΣ.

